Tom Perez, kreu i ri i demokratëve
Keith Ellison caktohet nënkryetar, bazuar mbi propozimin e zotit Perez
Ish-Sekretari i Punës, Tom Perez, u zgjodh dje kryetar i Komitetit Kombëtar Demokrat. Ai do të ketë detyrën e vështirë të rimëkëmbjes së Partisë Demokrate pas tronditjes nga fitorja e zotit Donald Trump në zgjedhjet presidenciale. Zoti Perez, i cili pati shërbyer në kabinetin e ish-Presidentit Barack Obama, si dhe Kongresmeni Keith Ellison, nga shteti Minnesota, ishin dy konkurrentët kryesorë në garë. Zoti Perez bëhet personi i parë me origjinë hispanike i zgjedhur në këtë post. Ai fitoi me një diferencë të ngushtë votash në një garë që u pa si një betejë e brendshme ndërmjet Hillary Clinton-it dhe rivalit të saj kryesor, Bernie Sanders. Menjëherë pas votimit, zoti Perez kërkoi caktimin e zotit Ellison si nënkryetar: Propozimi u miratua nga Komiteti Kombëtar Demokrat. Ndërsa zoti Ellison tha se: Zoti Perez, djalë emigrantësh domenikanë, konsiderohet si i preferuari i elitës demokrate dhe politikisht i moderuar. Zoti Ellison, një progresist, ishte i pari ligjvënës mysliman i zgjedhur në Kongresin amerikan. Të zgjedhurit e rinj premtuan se do të dëgjojnë më shumë njerëzit dhe se do të vazhdojnë me avancimin e vlerave që kanë përkufizuar Partinë Demokrate amerikane.